***ЕКСКУРЗИЯ ДО БАНКОК И ОСТРОВ ПУКЕТ, ТАЙЛАНД***

***с включено посещение на плаващите пазари в Банкок***

**НАЙ-ДОБРИЯТ СЕЗОН ЗА ПОСЕЩЕНИЕ НА ТАЙЛАНД!**

**ХОТЕЛИ С ТОП ЛОКАЦИЯ В БАНКОК И НА О-В ПУКЕТ!**

**ЦЕЛОДНЕВНА ЕКСКУРЗИЯ НА БАНКОК В ПАКЕТА;**

**ВКЛЮЧЕНА ЕКСКУРЗИЯ ДО ПЛАВАЩИТЕ ПАЗАРИ В БАНКОК;**

**ПОЛУДНЕВНА ЕКСКУРЗИЯ НА О-В ПУКЕТ В ЦЕНАТА;**

**Дати: 08.02.2020 – 17.02.2020г.**

**10 дни/ 7 нощувки/ 7 закуски и 2 обяда в пакета**

**1-ви ден 08.02.2020: СОФИЯ – ИСТАНБУЛ - БАНКОК**

**Заминаване от София в 16:00 ч. за Банкок през Истанбул. Кацане на летището в Истанбул в 18:20 ч. и излитане от Истанбул в 20:55 ч.**

**2-ри ден 09.02.2020: БАНКОК**

Пристигане на международното летище в Пукет в 10:05 часа. Посрещане от представител на фирмата-партньор и трансфер до хотела (около 1 час). Настаняване в хотел [Novotel Platinum Bangkok 4\*](https://novotelbangkokplatinum.com/) около 13 ч. Свободно време за почивка и опознаване на Банкок.

Вечерта по желание посещение на **пищния спектакъл „Сиам Нарамит“ с вечеря** (*срещу допълнително заплащане от 64 евро на човек*), който представя историята на Тайланд. Шоуто е с участие на 150 актьори с невероятни костюми, декори и специални ефекти. Нощувка.

**3-ти ден 10.02.2020: БАНКОК закуска и обяд**

**Закуска в хотела. Днес ни предстои целодневна обзорна екскурзия на Банкок (*включена в цената*).**

**Банкок е градът на светлините и храмовете, миналото и настоящето.** Историческият център на Банкок е разположен на остров Ратанакосин, на бреговете на р. Чао Прая**. Ще започнем тура ни с посещение на** Ват По (Wat Pho) най-старият храм в Банкок. В него се съхранява най-голямата колекция от изображения на Буда. Ключово място заема огромната статуя на полегналия Буда – 15 метра висока и 46 метра дълга. Позата на статуята представлява влизането в нирвана и края на преражданията. Позлатената фигура е полегнала на инкрустирани със злато и скъпоценни камъни възглавници, а на стъпалата на Буда са изрисувани върху седеф 108 будистки символа.

Обяд в местен ресторант **(*включен в цената*)**.

След обяд ще посетим големият кралски дворец с Храма на изумрудения Буда (Wat Phra Kaew), каналът Лонг (Klong) и храмът на Зората (Wat Arun). Градът е построен при вливането на река Чао Прая в Тайландския залив и територията му е прорязана от множество канали. Тук се намира Големият кралски дворец – прекрасен архитектурен образец и една от националните забележителности на Тайланд. Построен през 18 в. от крал Рама, дворецът бил център на кралството в продължение на 150 години. В пределите на двореца се намира Храма на изумрудения Буда (Wat Phra Kaew), който се счита за едно от най-свещените места в страната.

Екскурзията ще завърши с посещение на храма на Зората (Wat Arun), построен на западния бряг на р. Чао Прая.

Връщане в хотела и свободна вечер. Н**ощувка.**

**4-ти ден 11.02.2020: БАНКОК закуска и обяд**

**Закуска в хотела.**

**Престоят ни в Банкок продължава с целодневна екскурзия до плаващите пазари и пазара на релси Маеклонг (Maeklong) с включен обяд с морски специалитети (*включена в цената*).**

**Плаващият пазар Даемон Судак** (Daemon Sudak) на Банкок е най-популярният и най-големият воден пазар в Тайланд. Намира се на около 100 км от Банкок и пътуването до там отнема около 2 часа. По път ще се отбием до местна малка ферма за производство на кокосова захар. Ще имаме възможност да проследим процеса, в който от цял кокосов орех се произвежда кокосовата захар използвана за много сладкиши в Тайланд.

Ще продължим пътуването на типични дървени дълго опашати лодки, за да достигнем до вътрешността на плаващия пазар. Местните хора разказват, че канала, на който се намира Даемон Судак (Daemon Sudak) е бил предназначен за транспортен коридор, водещ към столицата. С течение на времето тази функция се променя и днес е популярна туристическа дестинация. Това е мястото, където можете да видите начина, по който местните пазаруват плодове и зеленчуци от малките си дървени лодки. Днес освен плодове и зеленчуци на пазара ще намерите много сувенири, и ръчно изработени изделия. Ще видите също традиционни Тайландски къщи и начина, по който местните използват дървените лодки в ежедневието си.

Обяд в местен ресторант с морски специалитети **(*включен в цената*)**.

След обяда днес ще посетим станалия много известен и малко екстремен **пазар на релси Маеклонг** (Maeklong Railway Market). На пръв поглед той изглежда като всеки друг пазар на открито – тропически плодове и зеленчуци, манго, разнообразие от сушени подправки, прясна риба и други местни хранителни продукти. Хората се движат през тълпата и си купуват от сергиите каквото им е нужно. Пазарът е разположен върху релси и покрит с ниски тенти. Идва и най-интересният момент на екскурзията, в който в далечината се чува сирена на влак. Множеството хора бързо се отдръпва от релсите, за да му направи място да мине по пътя си, лъкътушещ между сергиите.

Връщане в хотела около 18ч. Нощувка.

**5-ти ден 12.02.2020: БАНКОК - ПУКЕТ закуска**

**Закуска в хотела. Освобождаване на стаите и трансфер до летището в Банкок за полет до остров Пукет около обяд.**

**Кацане на летището на о-в Пукет, посрещане от представител на място.**

**Преди да се настаним в хотела, ни предстои кратка полудневна обиколка на най-големите забележителности на о-в Пукет (*включена в цената*).**

Екскурзията ще започне с посещение на живописна панорамна площадка за наблюдение и снимки на Андаманското крайбрежие. Ще се запознаем с древните легенди и съвременния живот на този богат на история остров. Ще продължим с разходка до най-големия будистки храм в Пукет - Ват Чалонг (Wat Chalong), където ще научите повече за религията будизъм и за някои древни ритуали свързани с нея.

**Продълаваме с посещение на Пукет Таун или столицата на острова, където ще се разходим сред древни колониални сгради от началото на 19-ти век. Ще имаме възможност да видим историческата част на града, осеяна със сгради в португалски колониален стил, ще преминем през известната арт улица „Графити“, след което ще имаме свободно време за разходка и покупка на сувенири.**

**Следобяд около 17:00ч - настаняване в избраният хотел на острова и свободно време.** Н**ощувка.**

**6-ти ден 13.02.2020: ПУКЕТ закуска**

**Закуска в хотела.**

Свободно време за плаж, почивка и забавления на един от най-красивите острови в Андаманско море. Насладете се на безкрайните бели плажове, кристалното море, многобройните магазини, уютните заведения предлагащи голям избор от морска, интернационална и тайландска кухня, и винаги усмихнатите местни жители.

**Вечерта възможност за посещение на „Шоу Фантазия” (срещу допълнително заплащане от 55 евро / 108 лева на човек *).***

Най-грандиозното и пищно шоу, което някога сте виждали, е на остров Пукет в Тайланд. Казва се Phuket FantaSea и съчетава красота, елегантност, музика, огромни декори, стотици артисти и живи животни. Това е най-големият увеселителен парк на острова, който ежедневно събира хиляди туристи, които са готови да се потопят в света на магията и фантазията. Разположен е на площ от 57 хектара и включва атракции, детски площадки, зоологическа градина, има редки албиноси животни и влечуги.

**Нощувка.**

**7-ми ден 14.02.2020: ПУКЕТ закуска**

**Закуска.**

**Свободно време на остров Пукет или възможност за допълнителна екскурзия до залива Панг-Нга и острова на Джеймс Бонд с включен обяд (*срещу допълнително заплащане от 90 евро на човек, продължителност около 9 часа*).**

**Трансфер от хотела до марината, от където ще се качим на бърза лодка и ще се отправим към залива Панг-Нга преминавайки през остров Панак. Ще посетим острова Кох Тапу популярен като острова на Джеймс Бонд (където е снимана една от първите части на филма). Ще се возим на кану в залива Ко Хонг и ще преминем през мангровите гори.**

**Обяд в мюсюлманското селище Кох Пани изградено върху дървени колони (*включен в цената на екскурзията*).**

**Свободно време за плаж и шнорхелинг на острова Кох Кай Най.** Връщане в хотела около 18ч**.**

**Нощувка.**

**8-ми ден 15.02.2020: ПУКЕТ закуска**

**Закуска в хотела.**

**Свободно време или възможност за целодневна екскурзия до островите Пи-Пи с включен обяд (*срещу допълнително заплащане от 95 евро на човек, продължителност около 8 часа* ).**

**Ще се качим от марината на бърза лодка, където директно ще се отправим към Maya Bay, където е сниман филма „Плажът”. Ще видим залива и ще имаме възможност да направим снимки от палубата на лодката, след което ще имаме време да се потопим в кристалните води на Лох Самах и пещерата Пилех, ще преминем близо до пещерата Виникг – дом на лястовици, които гнездят там и да видим „Плажа на маймуните“. Ще се насладим на красивия подводен свят на големия коралов риф Хин Кланг и** ще обядваме в ресторант на един от местните курорти.

След обяд ще имаме свободно време за плуване и шнорхелинг на бамбуковия остров. А за почитателите на подводния свят, наблизо има и коралов риф. Връщане в хотела около 18ч.

Нощувка.

**09-ти ден 16.02.2020: ПУКЕТ закуска**

**Свободно време за пълноценна почивка и разходки из острова. Късно напускане от хотела ( в часа определен за трансфер, около 1:30ч след полунощ ).**

**10-ти ден 17.02.2020: ПУКЕТ – ИСТАНБУЛ - СОФИЯ закуска**

**Трансфер до летището за полет на Turkish Airlines в 05:55 часа за Истанбул. Пристигане в Истанбул в 13:05 часа. Свързващ полет за София в 14:45 часа. Кацане в София в 15:05 часа.**

***Край на програмата!***

**Пакетни цени**

|  |  |  |  |
| --- | --- | --- | --- |
| **Хотел на остров Пукет** | **На човек в двойна стая** | **Единична стая** | **Трети възрастен на допълнително легло** |
| [**Patong Resort 4\***](https://www.patongresorthotel.com/) | **1555 Евро / 3041 Лева** | **1918 Евро / 3751 Лева** | **1600 Евро / 3129 Лева** |
| [**Sugar Marina Art Hotel 4\***](https://www.sugarmarina-art.com/) | **1615 Евро / 3159 Лева** | **2050 Евро / 4009 Лева** | **1658 Евро / 3243 Лева** |
| [**Millenium Patong Resort 5\***](https://www.millenniumhotels.com/en/phuket/millennium-resort-patong-phuket/) | **1625 евро / 3178 лева** | **2065 евро / 4039 лева** | **1660 евро / 3247 лева** |

**Цената е на човек и включва:**

* Самолетен билет **София – Истанбул – Банкок - Пукет - Истанбул – София с Turkish Airlines с включен 40 кг. багаж разпределен в 2 парчета по 20кг или един с максимално тегло до 32кг;**
* Летищни такси;
* Вътрешен полет Банкок – Пукет с включен 20кг регистриран багаж;
* **Трансфери летище – хотел – летище в Банкок и Пукет;**
* **3 нощувки със закуски в Банкок в хотел** [Novotel Platinum Bangkok 4\*](https://novotelbangkokplatinum.com/);
* **4 нощувки със закуски на остров Пукет в избраният хотел с късно освобождаване на 16.02.2020 г.;**
* **2 обяда в Банкок в местни ресторанти по време на екскурзиите;**
* **Обзорна обиколка на Банкок с посещение на Кралския дворец с включен обяд;**
* **Целодневна екскурзия до плаващия пазар Даемон Судак и пазара на релси Маеклонг с включен обяд с морски специалитети;**
* **Полудневна екскурзия на остров Пукет с посещение на най-голямата статуя на Буда на острова;**
* **Водач придружаващ групата при минимум 16 пътуващи и помагащ с превода на екскурзиите на място;**
* Медицинска застраховка с покритие 10 000 евро на човек на ЗАД „Армеец“;

**Цената не включва:**

* Виза за Тайланд – 35 евро (от 15.07.2019 г. цената на туристическата виза е 35 евро за еднократно влизане);
* Хранения извън посочените в програмата;
* Разходи от личен характер;
* Допълнителни екскурзии на място:
  + Шоу Сиам Нарамит с вечеря в Банкок – 64 евро на човек;
  + Допълнителна екскурзия до островите Пи-Пи на о-в Пукет – 95 евро на човек с включен обяд;
  + Допълнителна екскурзия до залива Панг-Нга и о-ва на Джеймс Бонд на остров Пукет– 90 евро на човек с включен обяд;
  + Шоу Фантазия на остров Пукет – 55 евро на човек;
* Застраховка „Отмяна от пътуване“: Туроператорът предоставя възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма със **ЗАД Армеец**, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. **Застраховката се сключва най-късно до 5 календарни дни, считано от датата на внасяне на депозит. Размерът на застрахователната премия ориентировъчно е около 3% от застрахованата сума.** Повече информация в офиса на фирмата.

**Полетно разписание и продължителност на полетите с АК Turkish Airlines:**

08 Февруари София 16:00 Истанбул 18:20 - *продължителност на полета 1 ч. 25 мин.*

08 Февруари Истанбул 20:55 Банкок 10:05 +1 (кацате на 09.02 ) *- продължителност на полета 9 ч. 35 мин.*

17 Февруари Пукет 05:55 Истанбул 13:05 - *продължителност на полета 10 ч. 25 мин.*

17 Февруари Истанбул 14:45 София 15:05 - *продължителност на полета 1 ч. 20 мин.*

**Полетното разписание е в местно часово време.**

**Часова разлика по време на пътуването между:**

София, България и Истанбул, Турция е + 1 час

София, България и Банкок, Пукет, Тайланд е +5 часa

**Условия на резервация:**

* **При записване се внася 50% депозит.**
* **Пълно плащане до 30 дни преди заминаване;**
* Офертата важи при минимум 16 туриста;
* Срок за уведомление за несъбран минимум – 30 дни, преди заминаване;
* Цената на екскурзията е калкулирана при курс на щатския долар 1 USD = 1.75 лв.;
* Пътуването е без медицински изисквания за имунизации;
* Туроператорът си запазва правото да променя последователността на изпълнение на мероприятията по програмата.

**Необходими документи:**

* **Международен паспорт с валидност не по-малка от 6 месеца след датата на завръщане;**
* **Актуална снимка цветна паспортна снимка;**
* Попълнен формуляр за виза (предоставя се от туроператора).

**Пътуващите имат право да прекратят едностранно договора по всяко време преди започването на изпълнението на туристическия пакет, след заплащане на съответните суми според условията за анулации и неустойки.**

**Срокове за анулации и неустойки:**

* при наличие на повече от 80 дни преди датата на отпътуване – неустойка не се удържа;
* между 80-ия и 45-ия ден преди датата на заминаване се удържа размерът на внесения депозит;
* между 45-ия и 30-ия ден преди датата на заминаване се удържа 70% от стойността на екскурзията;
* при по-малко от 30 дни се удържа 100% от стойността на екскурзията.

В случай, че ПОТРЕБИТЕЛЯТ прекрати доброволно своето пътуване, през времетраенето му, всички допълнителни разходи, включително и транспортните, са за негова сметка.

ПОТРЕБИТЕЛЯТ има право да прехвърли правото си на пътуване на трето лице в срок съобразно спецификата на дестинацията, издаване на самолетни билени по международни полети и не по-късно от 08.01.2020 г., като се задължава да заплати на ТУРОПЕРАТОРА само дължимите суми, свързани с евентуалното преиздаване на билетите.

Информация относно здравните изисквания: няма ЗАДЪЛЖИТЕЛНИ медицински и санитарни изисквания при пътуване до Тайланд.

Пътуване на лица с ограничена подвижност: Пътуването като цяло НЕ Е подходящо за лица с ограничена подвижност.

Туроператорът има сключена застраховка “Отговорност на Туроператора” по смисъла на чл.97 от Закона за туризма, с полица №: 1957013150000841600 на ЗАД „Армеец”.